Instruccions+del+portfoli

=1.Instruccions per al portfoli i rúbrica= toc Et presentem la **rúbrica d'avaluació** de la pàgina de portfoli que elaboraràs durant dues setmanes. Llig-ne bé, abans de posar-te mans a l'obra, la primera columna i la segona, on es detallen els criteris i el seu compliment "**excel·lent**". Et guiaran sobre les característiques que haurà de tenir el teu treball i al final se t'aplicarà la matriu per a qualificar-te.

media type="custom" key="23223524"
 * (Clica en SCRIBD per llegir-lo. També és visible i descarregable des de DRIVE)**

Ara t'explicarem, en primer lloc, el **contingut** que ha de presentar el teu portfoli i, en segon lloc, hi haurà un **tutorial** perquè pugues accedir a publicar en aquest nou espai. Per arrancar, el teu professor et donarà a classe el **nom d'usuari**, la **contrasenya** i la **pàgina** on redactaràs el portfoli. L'hauràs d'acabar **abans del dilluns dia 17** a fi de ser valorat.

=2.Contingut que ha de tenir la teua pàgina= Cada una de les parts que t'indiquem haurà de portar un títol. En total **el teu portfoli ha de tenir 12 títols**: un de **presentació personal**, **10, de les entrades del blog** i **l'últim, les valoracions del curs i els aprenentatges**). De seguida els detallem. Hauràs de seleccionar amb el cursor cadascun dels títols complets i, clicant en la casella de la barra d'edició, on diu ****, tria **<1.Heading>** per a ampliar-ne la grandària i crear, al final del procés, la **taula de continguts** de la pàgina (una barra lateral amb els 12 títols del treball, igual com la que es troba en aquesta pàgina (dalt a la dreta) o, per exemple, en la pàgina de la **programació del curs**). Es fa així per a poder navegar entre els apartats d'una pàgina del wiki. S'explica més avall.

1) Dades personals (nom i grup, amb foto optativa o avatar); 2) Formació o coneixements previs respecte als recursos tecnològics usats i al nivell de valencià amb què es començava; 3) Expectatives inicials sobre l'assignatura; (4) Actitud personal a classe i davant el treball i les activitats proposades durant el curs; (5) Objectius personals acomplits...
 * 1r Apartat: Redacta a l'inici una presentació personal amb totes les dades**


 * 2n Apartat: Selecciona entre els teus escrits** al blog, els ** 10 millors i més variats ** quant al contingut i les valoracions que hi fas, per tal de traslladar-los (//copia i apega//) a la teua pàgina del wiki. Poden ser els comentaris setmanals com també els treballs diversos que has fet durant el curs. ** Posa títol i data de publicació ** de cada entrada.

__** IMPORTANT: **__ Cada entrada reproduïda hauria de contenir mínimament **alguna d'aquestes idees** si no ho havies fet abans en el mateix escrit del blog: **p** **er què has triat cada mostra**; **què és el que més t'ha costat entendre o fer** de les activitats que cites i la causa; **què és el que més t'ha ajudat.** Aquests escrits teus, ** els has de revisar molt bé ** pel que fa a la **correcció ortogràfica, lèxica i gramatical**. Has de millorar en ells la teua expressió en relació amb els escrits del blog. ** Pots modificar-los ** en els aspectes que consideres, evidentment. Si les teues entrades contenien **imatges** al blog, també has d'incrustar-les ací. Si tenies **vídeos o àudios**, pots carregar-los directament en la pàgina i es veuran o sentiran sense problema. Si vols afegir algun treball teu (acompanyant l'entrada), pots reproduir-lo en la pàgina o bé penjar-lo directament en un document **pdf**, sense oblidar de presentar-lo i valorar-lo, almenys en l'escrit corresponent. La pàgina del wiki **absorveix qualsevol document** a més del teu escrit (20Mb per fitxer n'és el límit). Al tutorial s'explica com fer-ho.


 * 3r Apartat:** Al final de la teua selecció i comentari d'entrades, ** reflexiona sobre les activitats, el sistema de treball i d'avaluació ** de l'assignatura de Valencià, Llengua i Literatura. Mostra alguna **satisfacció** --o insatisfacció-- i els possibles **aprenentatges** amb els temes tractats, les activitats vàries, el sistema de treball i avaluació de l'assignatura i, finalment, amb **el teu treball desenvolupat**.

**CONSELL: Manté la mateixa font al llarg del portfoli**
Intenta que tot l'escrit de la pàgina personal mantinga la **mateixa font de lletra** i, si és possible, la mateixa grandària --excepte títols i detalls que vulgues destacar. Pots utilitzar lletres de colors, imatges o els gifs animats **d'una manera discreta** i en consonància amb els temes dels escrits. Per a mantenir la mateixa font per defecte (o per a canviar-la per una altra, homogènia a tot el text), selecciona els fragments que vas apegant del teu blog i clica en la casella de la barra d'edició on posa **Normal**. Després, busca davall de tot el mode **Normal**, novament, i el text seleccionat s'homologarà a la lletra per defecte del wiki. - - - - = 3.Entrar amb el compte assignat i editar en la pàgina individual. La barra d'edició del wiki =

Comencem entrant al wiki **amb el teu compte** i **canviant un paràmetre** abans de publicar en la pàgina assignada.
 * 1) A la **banda superior dreta**, en una mini barra negra clica en **Entreu / Entrar** i després escriu correctament el teu **nom d'usuari** (la lletra B o C **//en minúscules//**) i la **contrasenya** de sis lletres que t'ha donat el professor.
 * 2) Apareix el teu nom d'usuari en majúscules (**21B.07**, per exemple).
 * 3) Clica sobre el teu **nom d'usuari** i després en "**Paràmetres**" (dalt a la dreta)
 * 4) En aquesta pàgina convé **no modificar res** excepte la **Llengua** de la interfície. Tria **Català** per tal de seguir les instruccions clarament. Després, **guarda** la modificació (baix a l'esquerra).
 * 5) Vés a la barra negra superior i clica en **Els meus Wikis** i tot seguit en **Fem 1r de Bat**.
 * 6) Et trobes de nou en la portada del wiki. En la **part inferior de la barra lateral**es troben els dos punts importants.
 * //**2.Instruccions del Portfoli**//, on s'explica el contingut que has de redactar, la rúbrica d'avaluació i un tutorial --aquest que estàs llegint-- per a l'edició i publicació en la teua pàgina.
 * //**3.Pàgines dels Alumnes**//, on trobaràs l'accés directe a la teua pàgina en blanc, ja creada, que has de localitzar en les llistes d'alumnes. Clica en la que et correspon, si ho tens clar, i hauràs arribat a la primera destinació. Observa que pots editar-la (**EDITEU**).

//Quan hages localitzat la teua pàgina de portfoli, clica "EDITEU". La pàgina s'obri i apareix la barra d'edició. D'esquerra a dreta es presenten els símbols següents: //
 * [[image:plataformes/Wiki-barraEdicio-novaCAT.jpg width="653" height="73"]] ||


 * 1) (**B**): Lletra negreta
 * 2) (**//I//**): Lletra cursiva
 * 3) (__**U**__): Lletra subratllada
 * 4) (**T**): Color, estil i grandària de lletra que se selecciona. Els canvis en el tipus de lletra en títols, paràgrafs, textos complets s'ha de fer al final del tot, és a dir, quan hem acabat d'escriure o enganxar el text complet, ja que podrien produir-se canvis involuntaris en l'estil de lletra.
 * 5) (**Normal**): Quadre de lletra per a títols i subtítols (6 grandàries) o lletra normal. Aquest quadre servirà per a marcar al text els títols dels apartats i subapartats que volem indexar per a crear una taula de continguts per a navegar per la pàgina (Table of Contents). Primer hem de seleccionar la línia que farà de títol, separar-la del text posterior, i després triar una gràndaria jeràrquica entre "Títol 1 i Títol 6 (1.Heading - 6.Heading)". Per als títols, utilitza la més gran.
 * 6) **Indexació** del text per números
 * 7) Indexació per punts. En les indexacions de text es pot usar la tecla del tabulador per a sagnar més endins les enumeracions. Convé practicar per a aprendre'n el funcionament.
 * 8) Línia horitzontal. Es genera per a separar textos temàticament. No és necessari que la utilitzem al portfoli.
 * 9) (**Link**): **Inserir enllaç** amb pàgines del wiki o amb pàgines externes. Per a **enllaçar una paraula amb una web externa**, seleccioneu tota la paraula, cliqueu en //**Link**// i després en //**Web Address**//. A la casella d'//**Adreça**// caldrà copiar la //**URL**// de la pàgina web, del blog, etc., al qual voleu remetre en clicar sobre la paraula seleccionada. Així es crea un "hiperenllaç".
 * 10) (**File**): **Inserir imatges** (que es poden modificar de grandària i centrar-les en la pàgina, i alhora podem escriure un peu de foto), i **inserir arxius** en altres formats, els quals apareixeran amb el nom que tenen i el logo que determina la classe de document (.doc,.odt,.txt, .avi, .pdf, .wav,.mp3, etc.). Aquests arxius de text o multimèdia inserits així, només es poden obrir amb els programes que el vostre PC conté: els Pdf amb l'Acrobat Reader; els documents de text amb Word o Open Office; però...
 * Si apugem arxius àudio en Mp3 o vídeo en FLV, etc., aquests es podran reproduir instantàniament a la pàgina perquè el wiki conté una aplicació Flash Player que genera el reproductor àudio o vídeo. No caldria apujar-los a YouTube, etc.
 * Per a **descarregar qualsevol fitxer o imatge en la pàgina**, cliqueu en //**File**// a la barra d'edició, després en //**Upload File**//, busqueu la carpeta on està el document o la foto que voleu abaixar al wiki, quan la trobeu cliqueu una vegada sobre ella, espereu i, en aparéixer visible en la llista de documents del wiki, cliqueu ara **dues vegades** damunt per tal que us aparega el document o la foto just en el lloc que vulgueu, si no, podeu arrossegar-la.
 * 1) (**Widget**): Incrustar objectes de tota mena: presentacions, vídeos, àudio, enquestes, calendaris, mapes, etc. que s'han hostatjat en alguna web (YouTube -vídeos-, Slideshare -presentacions-, Scribd -textos-, etc.) En cada web ens donen sempre un codi HTML del document allotjat per tal que el puguem //incrustar// / '//**embed**//' en el wiki. Si cliquem en //Widget//, caldrà buscar en la columna de l'esquerra, baix, la llegenda "Altres HTML" i en la finestra en blanc que s'obri s'haurà d'apegar el codi que hem copiat.
 * 2) (**Table**): Inserir taula: genera una taula amb fileres i columnes que permet separar en quadres els textos i els multimèdia dins la pàgina.
 * 3) **Fletxes de desfer** i refer l'acció o les accions anteriors.
 * 4) (**Preview**): Vista preliminar de la pàgina editada (previsualització) abans de tancar o proseguir. Si voleu continuar escrivint, per a tornar a l'edició cliqueu en //Continue editing//.
 * 5) (**Cancel**): Cancel·leu tota modificació feta a la pàgina des que s'ha obert. Quedarà com estava abans d'obrir-la.
 * 6) (**Save**): Guardar. Si cliquem a la pestanyeta del costat podrem guardar i continuar amb el treball, afegir un comentari o observació a la pàgina (visible en el llistat de pàgines) i també canviar-ne la visió a "Wiki Text Editor": la pàgina en format CSS per als que saben treballar amb aquest llenguatge informàtic.

Afortunadament, **Wikispaces enregistra cada dos minuts una còpia del text** que s'està redactant, de manera que si el perdem, en tornar a obrir la pàgina ens pregunta si volem treballar __amb l'esborrany que estàvem escrivint__ (//Editeu des del projecte recuperat// - //**Edit from Recovered Draft**//) o amb l'__última còpia guardada voluntàriament__ per nosaltres (**//Ignore Recovered Draft//**).

**Com crear la TAULA DE CONTINGUTS**
Cada títol --i només els títols-- ha d'estar en el tipus de lletra **1.Heading**. Per a crear la taula de continguts (//Table Of Contents//) hem d'escriure en la part superior de la nostra pàgina, i sols una vegada, aquest codi: claudàtor, claudàtor (****) seguit sense espai del terme **toc** --abreviatura de //table of contents//-- i acabat, sense espais, amb dos claudàtors que tanquen (****). Quan guardem la pàgina podrem veure que s'ha creat una barra lateral on podem clicar per anar a cada apartat.